BREIÐFIRÐINGUR 9 Skáleyjakomum hans leiddi síðan að faðir minn fékk hann til að vinna reipi úr togi , sem fallið hafði til um árabil , og smávegis af hrosshári . Ekki man ég hvort það gerðist oftar en einu sinni en langri vetrardvöl hans man ég vel eftir . Mjög var Björn þá sjónskertur orðinn og notaði sterk og óvenjuleg gleraugu og búinn að ganga undir skurðaðgerðir á augum . Sjónin dugði við góða birtu til lesturs , en tóvinnu sína er mér nær að halda að hann hafi getað stundað í myrkri , ef svo bar undir . Mér fannst það býsna forvitnilegt að fylgjast með gangi mála og háþróuðum vinnubrögðum gamla mannsins . Auk birgða af togi af mismunandi litum , sem fallið hafði til á heimilinu , mun Björn hafa „ tekið ofan af ‘ ull til viðbótar eftir þörfum . Togið var flokkað eftir lit , hvítt , svart og mórautt og haft aðskilið . Til þess þurfti auðvitað að hafa einhverja sjón . Næsti liður var að kemba ullina , verk sem eldra fólk þekkir en naumastþeiryngri . Kembunumraðaðjafnóðumíkembukassann . Næst var að „ lyppa “ þær , ef rétt er munað , en það fólst í því að móta með höndum hverja kembu í hæfilega gilda lengju og leggja í annan stokk . Hver lyppa brotin saman þannig að hún minnti á harmoniku , sem lítið fór fyrir . Þar næst var halasnældan tekin fram og farið að spinna . Gerður hæfilega sver þráður sem síðan var undinn af snældunni í hnykil . Má vera að áður hafi þráðurinn verið tvinnaður eða jafnvel þrinnaður . Þegar nóg var komið af hnyklum í mismunandi litum var fléttað úr þeim reiptagl af ákveðinni lengd , en með mismunandi litamynstrum . Á öðrum enda taglsins var höfð lítil lykkja eða auga , en hinn endinn látinn mjókka og frá honum gengið með bensli . Töglin voru fléttuð af 5 þáttum . Reiptöglin eru tvö á hverju reipi , eins og eldra fólk þekkir , en í „ sila “ var gjarnan notaður grannur kaðall . Á hann miðjan voru „ hagldirnar “ festar með 12 - 15 cm millibili . Frá högldunum lágu síðan endar silans , 60 - 70 cm langir og voru hnýttir í augun á töglunum . Þessi frágangur getur hafa verið mismunandi eftir landshlutum , og auðvitað hefði